armvectores/hy_wikipedia_2023 huggingface dataset:
Իգոր Կովալենկո

Իգոր Վիկտորի Կովալենկո (դեկտեմբերի 29, 1988(1988-12-29), Նովոմոսկովսկ, Դնեպրոպետրովսկի մարզ, Ուկրաինական ԽՍՀ, ԽՍՀՄ), լատիշ շախմատիստ, Գրոսմայստեր (2011 թ.): Լատվիայի շախմատի առաջնությունների հաղթող՝  2013 և 2014 թվականներին։ Ներկայացնում էր Լատվիան  Շախմատային օլիմպիադայում (2014, 2016 թթ.):


== Մարզական արդյունքներ ==


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Իգոր Կովալենկոյի անձնական քարտը
Իգոր Կովալենկոյի անձնական քարտը
Իգոր Կովալենկոյի պարտիաները
Իգոր Կովալենկոյի մասնակցությունը շախմատի օլիմպիադաներում
Իգոր Կովալենկոյի մասնակցությունը Եվրոպայի թիմայն չեմպիոնատում
Աստերոիդների ցանկ (180801-180900)

Աստերոիդների ցանկ (180701-180800)  • Աստերոիդների ցանկ  • Աստերոիդների ցանկ (180901-181000)
 Աստերոիդների ցանկ (180701-180800)  • Աստերոիդների ցանկ  • Աստերոիդների ցանկ (180901-181000)
Ռովուն

Կիմ Սոկ Վու (օգոստոսի 7, 1996(1996-08-07), Սեուլ, Հարավային Կորեա և Գանգնամ շրջան, Սեուլ, Հարավային Կորեա), ավելի հայտնի որպես իր բեմական անուն՝ Ռովուն, հարավկորեացի երգիչ և դերասան է։ Նա Քեյ-փոփ բոյ բենդ SF9-ի անդամ է։ Նա իր առաջին գլխավոր դերը խաղացել է 2019 թվականի MBC հեռուստասերիալում՝ Արտակարգ դու-ում։


== Կարիերա ==


=== 2013–2014: Դեբյուտից առաջ ===
Նրան ներկայացվել են որպես թրեյնի FNC Entertainment-ի Cheongdam-dong 111 շոուի մեջ։


=== 2015–2016: SF9-ի հետ դեբյուտ ===
2015-ին նա եղել է նախնական դեբյուտային՝ «Neoz School»-ի մեջ, FNC Entertainment-ի ներքո՝ որպես NEOZ կոչվող խմբի անդամ։ 2016 թվականի մայիսին նա մասնակցեց որպես NEOZ Dance-ի անդամ FNC Entertainment-ի d.o.b (Dance or Band)-ի շոում՝ մրցելով NEOZ Band-ի (հետագայում հայտնի որպես Honeyst)-ի դեմ։ NEOZ Dance-ը հաղթեց մրցույթը և դեբյուտի հնարավորությունը։ Նա առաջին անգամ հանդես եկավ 2016 թվականի հոկտեմբերին՝ SF9 խմբի հետ՝ Fanfare սինգլով։[6]


=== 2017–ներկա։ Մենակատար գործեր, աճող հայտնիություն ===
Հեռուստատեսային շարքերում նրա դերասանական կարիերան սկսվեց KBS2-ի Դպրոց 2017-ում՝ փոքրիկ կողմնակի դերակատարմամբ։ Այդ դերից հետո նա սկսեց ավելի մեծ դերեր ստանալ հաջորդ աշխատանքների համար։ 2018-ին նա tvN-ի Ժամանակի մասին-ում էր խաղում՝ որպես կին առաջատար դերի եղբայրը։ Նույն թվականին նա հանդես եկավ SBS-ի Որտեղ աստղերը ընկնում են-ում, որից հետո նա առաջադրվեց նոր դերասանական մրցանակի։
2019-ի մայիսի 10-ին Ռովունը երևաց NC.A-ի երաժշտական ​​տեսահոլովակում՝ «밤바람» (Awesome Breeze)-ում։ Նա առաջին անգամ երևաց գլխավոր դերերում՝ MBC-ի ֆանտաստիկ դրամայում՝ «Արտակարգ դու»-ում։


== Ֆիլմագրություն ==


=== Ֆիլմեր ===


=== Հեռուստասերիալներ ===


=== Ռեալիթի շոուներ ===


=== Վարիետե շոուներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Kim Ro-woon FNC Entertainment-ում
Kim Ro-woon Internet Movie Database կայքում
Kim Ro-woon Ինստագրամում
Փողոց Դելֆտում

Փողոց Դելֆտում (հոլ.՝ Het Straatje), հոլանդացի նկարիչ Յան Վերմեերի յուղանկարներից է նկարված 1657-1658 թվականներին։ 
Այն իր չափսերով բավականին փոքր է։ Պատկերում է Դելֆտ համայնքի խաղաղ փողոցներից մեկը։ Ձախ կողմում գտնվող պատուհանի ներքևի հատվածում Վերմեերը թողել է իր ստորագրությունը գրելով "I V MEER": Կտավը գտնվում է Ամստերդամի Պետական թանգարանում։


== Կտավը ==
Իր չափսերով բավականին փոքր կտավը՝ 54.3սմ 44սմ, համարվում է Վերմեերի կարևոր աշխատանքներից մեկը։ Այն պատկերում է իր հայրենի Դելֆտի փողոցներից մեկը։ 
Փողոցի տների քարերը պատկերված են վառ գույնով, որը նրանց տալիս է որոշակի պարզություն և շոշափելիություն։ Նկարում օգտագործված ուղիղի անկյունները պատկերին տալիս են կենսունակություն։ 


== Ծանոթագրություններ ==


== Արտաքին հղումներ ==
Location of Vermeer's The Little Street
Մարտական խոզեր

Մարտական խոզեր (ռուս.՝ Боевые свиньи), արտահայտություն, որն օգտագործվում է հին և նոր ժամանակներում տարբեր պետությունների բանակներում մարտական ​​նպատակներով կիրառված խոզերին անվանելու համար։


== Մարտական ​​կիրառություն ==
Մարտական խոզերն օգտագործվել են պատերազմական փղերի դեմ հնագույն պատերազմներում։ Պլինիոս Ավագը պնդում էր, որ փղերը վախեցան, երբ լսեցին խոզերի ծղրտոցը և սկսեցին նահանջել։ Հռոմեացիները նաև օգտագործել են պատերազմական խոզեր՝ Պիրրոսի փղերին վախեցնելու համար մ.թ.ա. 275 թվականին։ Իսկ Պրոկոպիոս Կեսարացին իր «Պատմություն պատերազմների» գրքում մեջբերել է Եդեսիայի պաշտպանների արձանագրությունները, որտեղ խոսվում է Խոսրով Ա-ի փղերին պատից վախեցնելու համար խոզերի օգտագործման մասին։
Պատմական վկայություններ կան նաև Պոլյանուսից և Կլավդիոս Էլիանից «Կրակոտ» կամ «Կրակոտ խոզերի» օգտագործման մասին։ Երկու հեղինակներն էլ պնդում են, որ Անտիգոնոս II Գոնատասը, պաշարելով Մեգարան մ.թ.ա. 266 թվականին, խոզերին խեժով պատել և այրել է ՝ բաց թողնելով թշնամու մարտական փղերի դեմ։ Փղերը սարսափեցին և սպանեցին իրենց մեծ թվով զինվորներին։


== Ժամանակակից կիրառություն ==
Ռուսաստանի Ներքին գործերի նախարարության, Մոսկվա քաղաքի կինոլոգիական ստորաբաժանումներից մեկում, խոզը ծառայության մեջ է։ Շան հետ վարողները քարշ են տվել խոզին` պայթուցիկ որոնելու համար։ Երբեմն նա կանչերի է դուրս գալիս ծառայողական շների հետ։
Իսրայելացի վերաբնակիչները, մեկ տարվա ջանքերից հետո, հրաժարվեցին ահաբեկիչների վրա հարձակվելու համար վարժեցված պատերազմական խոզեր բուծելու գաղափարից։ Ենթադրվում էր, որ այս «Կեղտոտ», իսլամի տեսանկյունից, կենդանիները կվախեցնեն պոտենցիալ ահաբեկիչներին։ Նախագծի նախաձեռնողների կարծիքով՝ մոլեռանդները կվախենան իրենց կյանքը վտանգել մի վայրում, որտեղ խոզերը կարող են հարձակվել իրենց վրա, քանի որ դա կարող է արժենալ նրանց տեղը դրախտում։ Այնուամենայնիվ, պրակտիկան ցույց է տվել, որ խոզերին դժվար է վարժեցնել և խուսափել մարդկանց նկատմամբ ագրեսիվ պահվածքից։


== Ծանոթագրություններ ==


== Արտաքին հղումներ ==
Израиль: проект «Боевые свинки» потерпел неудачу
Свиньи борются с терроризмом
(3505) Բիրդ

(3505) Բիրդ (անգլ.՝ Byrd), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 9-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 3,009715 ա. մ., առավելագույնը մոտենում է 2,671 ա. մ. հեռավորության վրա և հեռանում 3,3484 ա. մ.։ Արեգակի շուրջ մեկ ամբողջական պտույտ է կատարում 1907,16 երկրային օրվա ընթացքում, իր ուղեծրով շարժվելով միջինում 0,188763 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3505) Բիրդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդուարդ Հակոբյան

Էդուարդ Հակոբյան (նոյեմբերի 16, 1985(1985-11-16), Սիսիան, Հայկական ԽՍՀ, ԽՍՀՄ), թատրոնի և կինոյի հայ նկարիչ, գեղանկարիչ։


== Կենսագրություն ==
2002-2007 թվականներին սովորել է Փանոս Թերլեմեզյանի անվան գեղարվեստի ուսումնարանի գեղանկարի բաժնում
2007 թվականին ընդունվել է Երևանի թատրոնի և կինոյի պետական ինստիտուտի բեմանկարչության բաժին
2008-2011 թվականներին աշխատել է Համազգային թատրոնում՝ որպես նկարչի ասիստենտ
2010 թվականին աշխատել է Էջմիածնի թատրոնում՝ որպես նկարիչ


== Բեմադրություններ ==


=== Թատրոն ===
2009 Վիլիամ Սարոյան «Մայրիկ, ես քեզ սիրում եմ» - նկարիչ
2009 Ու. Շեքսպիր «Ռոմեո և Ջուլիետ» - նկարիչ
2010 Պերճ Զեյթունցյան «Ոտքի, դատարանն է գալիս» - նկարիչ
2011 Հանս Քրիստիան Անդերսոն «Օլե-լուկոե» - նկարիչ


=== Գեղարվեստական ֆիլմեր ===
2009 «Չնչիկ» - նկարչի ասիստենտ
2010 «Զեմլյակ» - նկարչի ասիստենտ
2010 «Գլխարկ» - բեմադրող նկարիչ
2010 «Ծաղկապար» - բեմադրող նկարիչ
2010 «Գտնված հեքիաթ» - բեմադրող նկարիչ
2011 «Ղարաբաղ՝ թաքնված գանձ» - բեմադրող նկարիչ
2012 «Կաթնեղբայր» - բեմադրող նկարիչ /հայ-լեհական ֆիլմ/
2013 «Ծիածան» - բեմադրող նկարիչ /հայ-թուրքական ֆիլմ/
2014 «Բյուզանդիայից արևելք» նկարիչ դեկորատր /ԱՄՆ/


== Ծանոթագրություններ ==
Որոտան (աղբյուր)

Անվան այլ կիրառումների համար տե՛ս՝ Որոտան (այլ կիրառումներ)«Որոտան», աղբյյուր, բնության երկրաբանական հուշարձան Հայաստանում։ Բնության հուշարձանը գտնվում է Սյունիքի մարզում՝ Որոտան գյուղի հյուսիսային ծայրամասում։ Գրանցված է Հայաստանի  Բնապահպանության նախարարության բնության պետական հուշարձանների ցանկում։ Բնության հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Մանկովսկոե

Մանկովսկոե (ուկրաիներեն՝ Маньківське), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Մանկովսկոե գյուղում բնակվում էր 46 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7457) Վեսյոլով

(7457) Վեսյոլով (անգլ.՝ Veselov), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,740389 ա. մ., առավելագույնը մոտենում է 2,5312 ա. մ. հեռավորության վրա և հեռանում 2,9496 ա. մ.։ Արեգակի շուրջ մեկ ամբողջական պտույտ է կատարում 1656,98 երկրային օրվա ընթացքում, իր ուղեծրով շարժվելով միջինում 0,217263 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7457) Վեսյոլով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կադիկովո

Կադիկովո (ռուս.՝ Кадиково), գյուղ Ռուսաստանի, Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 99 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օկտյաբրսկոե (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՕկտյաբրսկոեՕկտյաբրսկոե (ռուս.՝ Октябрьское), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադդիկ

Ադդիկ, գյուղ Թուրքիայում, Հալեպի նահանգի Հալեպի գավառի Բեյլանի գավառակում։ Գտնվում էր Բեյլան գյուղաքաղաքից հյուսիս։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սվարովսկի բյուրեղյա աշխարհներ

Սվարովսկի բյուրեղյա աշխարհներ (գերմ.՝ Swarovski Kristallwelten), բյուրեղապակու թանգարան, հիմնադրվել է 1995 թվականին նկարիչ Անդրե Հելլերի (գերմ.՝ André Heller) կողմից, «Սվարովսկի» ընկերության 100-ամյա հոբելյանի առթիվ։ Թանգարանը տեղակայված է Վատտենսում` Ինսբրուքից 15 կմ հեռավորության վրա Դանիել Սվարովսկու առաջին գործարանի տեղում և ընկերության ներկայիս շտաբ-բնակարանից ոչ հեռու։
Անդրե Հելլերի հետ միասին թանգարանի ստեղծման աշխատանքներին մասնակցել են Բրայան Ինոն, Նիկի դե Սեն-Ֆալը և այլ նկարիչներ ու դիզայներներ։


== Նկարագրություն ==
Թանգարանը մնացած թանգարաններից առանձնանում է իր տեսակով. այստեղ ներկայացված է ոչ թե բյուրեղապակու պատմությունը, այլ հենց բյուրեղապակին իր տարատեսակներով։ Անդրե Հելլերը նախագծել է մի ստորգետնյա աշխարհ, որը լի է փայլփլուն և գրավիչ գանձերով։ Թանգարանը հսկայական ինտերակտիվ տարածք է, որտեղ կարելի է ոչ միայն տեսնել, այլև լսել և զգալ։
Ի սկզբանե թանգարանը նախատեսված էր տարեկան 200-300 հազար այցելուի համար։ Սակայն ժամանակի ընթացքում այն հայտնի դարձավ ոչ միայն Ավստրիայում, այլև դրա սահմաններից դուրս։ Այսօր թանգարանը իր հայտնիությամբ երկրորդն է Ավստրիայում (Շյոնբրունի պալատից հետո)։ Տարեկան հաճախելիությունը կազմում է 700 հազար այցելու։
Թանգարանի համբավի մեծացմանը զուգընթաց այն մի քանի անգամ ընդարձակվել է։ Առաջին ընդարձակումը կատարվել է 2003 թվականին։ 2007 թվականին այն վերակառուցվեց։ Հերթական վերակառուցման համար ներդրվել է 10 միլիոն եվրո։
Թանգարանն իրենից ներկայացնում է լաբիրինթոս` բաղկացած 13 սրահից, ռեստորանից, Սվարովսկիի ամենամեծ խանութից, կոլեկցիոներների համար նախատեսված VIP սրահից, հատուկ ցուցադրությունների սրահից, որոնք իրար են միացած միջանցքներով և աստիճաններով։


== Տեսարժան վայրեր ==


=== Հսկայի գլուխ ===
Թանգարանը տեղակայված է գետնի տակ։ Վերգետնյա հատվածը միայն մուտքն է, որը կառուցված է հսկայի գլխի տեսքով։ Նրա աչքերը լցված են կանաչ բյուրեղներով։ Բերանից մշտապես ջրվեժ է հոսում։ Աջ կողմում գտնվում է այգի ձեռքի տեսքով։
Դեպի ստորգետնյա թանգարան ճանապարհն անցնում է ապակե թունելով, որի պատերին փորագրված են Շեքսպիրի, Գարսիա Լորկայի, Գյոթեի մտքերը։ Այդ ստեղծագործություններում տողերից մեկը պարունակում է «բյուրեղ» կամ «բյուրեղապակի» բառը։
Համարվում է, որ թանգարանում գտնվող ամեն ինչ հսկայի գանձերն են։


=== Ամենա-ամենա ===
Թանգարանում ցուցադրված են ամենափոքր և ամենամեծ Սվարովսկի բյուրեղները։ Ամենամեծ բյուրեղի տրամագիծը 40 սմ է, կշռում է 310 000 կարատ։ Ամենափոքր բյուրեղի տրամագիծը 0.8 մմ է։ Դրանք գրանցվել են Գինեսի ռեկորդների գրքում։


== Պատկերասրահ ==

		
		
		
		


== Տես նաև ==
Սվարովսկի
Դանիել Սվարովսկի


== Ծանոթագրություններ ==


== Արտաքին հղումներ ==
Թանգարանի պաշտոնական կայք
Ֆոտոէքսկուրսիա թանգարանում Archived 2011-12-18 at the Wayback Machine.
Փորունսուր

Փորունսուր, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լևոն Իշտոյան

Լևոն Հարությունի Իշտոյան (սեպտեմբերի 3, 1947(1947-09-03), Լենինական, Հայկական ԽՍՀ, ԽՍՀՄ), խորհրդային հայ ֆուտբոլիստ, խաղացել է ԽՍՀՄ-ի ֆուտբոլի հավաքականից և Արարատ Երևանից որպես հարձակվող։ 1971 թ. եղել է սպորտի վարպետ։ 1988 թվականին արտագաղթել է ԱՄՆ և Լոս Անջելեսում բացել ֆուտբոլային դպրոց՝ Արարատ, իսկ 2008 թվականին՝ Իշտոյանի ֆուտբոլի ակադեմիա։


== Ակումբային կարիերան ==
1960 թվականից եղել է Շիրակ դպրոցի սան։ 1965 թ.-ին խաղացել է հիմնական թիմում։ Առաջին մրցաշրջանը քիչ է խաղացել և խփել է մեկ գնդակ։ 1966-68 թթ. խաղացել է Շիրակի կողմից, անցկացրել է 75 խաղ և խփել է 7 գնդակ։ 1968-ից խաղացել է Երևանի Արարատից և բարձրագույն լիգայում անցկացրել է 196 խաղ և խփել է 28 գնդակ։ Իշտոյանը խոստովանել է, որ իր լավագույն խաղն անցկացրել է 1973 թվականի հոկտեմբերին՝ ԽՍՀՄ գավաթի եզրափակչին, որտեղ նրանց հակառակորդն էր Կիևի Դինամոն, և այդ խաղի ընթացքում նա խփել է իր թիմի երկու որոշիչ գնդակները, որն էլ Արարատին պարգևել է 2։1 հաշվով հաղթանակ։
2013 թվականի հոկտեմբերի 10-ին Հայկական ֆուտբոլի զարգացման գործում ներդրած նշանակալի ավանդի և ձեռք բերած փայլուն նվաճումների համար պարգևատրվել է «Հայրենիքին մատուցած ծառայությունների համար» 1-ին աստիճանի մեդալով։


== Արտաքին հղումներ ==
Պաշտոնական կայք Archived 2021-05-07 at the Wayback Machine. (անգլ.)
Պրոֆիլը Ռուսաստանի ֆուտբոլի ազգային հավաքականի կայքում


== Գրականություն ==
Գրիգորյան Ա.Գ. Լևոն - Հարությունի որդին. - «Ուրարտու» թերթ - №15 2002 թ.


== Ծանոթագրություններ ==
Սպոդոբովկա

Սպոդոբովկա (ուկրաիներեն՝ Сподобівка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1875 թվականին։
2001 թվականի տվյալներով Սպոդոբովկա գյուղում բնակվում էր 542 մարդ։ Բնակավայրը զբաղեցնում է 2,5 կմ² տարածք։ Բնակչության խտությունը կազմում էր 216,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճոճկանի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Ճոճկան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 44 հուշարձան (13 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լենինական (խուտոր)

Լենինական (ռուս.՝ Ленинакан), հայաբնակ խուտոր  Ռուսաստանի Դաշնության Ռոստովի մարզի Մյասնիկովի շրջանում, Դոնի Ռոստովից 8 կմ հյուսիս, Նովոշախտինսկ տանող ճանապարհի վրա։ Գտնվում է Սուխոյ Չալթիր գետի ջրահավաք ավազանի տարածքում։ Մտնում է Կարմիր Ղրիմի գյուղական համայնքի կազմի մեջ և համարվում է Մյասնիկովի շրջանի ամենափոքր խուտորը։


== Բնակչությունը ==
1978 թվականին գյուղն ուներ 430 (90 ընտանիք) բնակիչ, հիմնականում հայեր և 7 ընտանիք ռուսներ։ 2010 թվականի տվյալներով գյուղում ապրում էր 500 մարդ։


== Պատմություն ==
Գյուղը հիմնադրվել է 1925 թվականին, նույն շրջանի Թոփթի գյուղից տեղափոխված 25 ընտանիքների կողմից։ 1980 թվականի դրությամբ, Լենինականի գլխավոր փողոցները կրում էին Սարգիս Լուկաշինի և Բագրատ Ղարիբջանյանի անունները։


== Տնտեսությունը ==
Բնակիչներն զբաղվում են հողագործությամբ (ցորենի, բանջարեղենի մշակություն) և անասնապահությամբ (կովաբուծություն)։ Գյուղում գործում են ակումբ, գրադարան։


== Ծանոթագրություններ ==
Հեշտոցային օղեր

Հեշտոցային օղեր (նաև՝ ներհեշտոցային օղեր կամ V-օղեր) դեղանյութի ներմուծման համար նախատեսված պոլիմերային հարմարանքներ, որոնք համեմատաբար երկար ժամանակահատվածի ընթացքում ապահովում են դեղանյութերի վերահսկվող արտահոսք՝ ներհեշտոցային ներցայտման եղանակով։ 
Օղը տեղադրվում է հեշտոցում և ապահովում է բեղմնականխում։ Օղը հեշտոցում տեղադրելուց հետո՝ երեք շաբաթվա ընթացքում դանդաղորեն կնոջ օրագնիզմ է արտազատում հորմոններ, հիմնականում ներհեշտոցային ներցայտման համար նախատեսված էստրոգեն և/կամ պրոգեստոգեն (հորմոնների խումբ է, որը պարունակում է պրոգեստերոն)։ Այս հորմոնները կանխում են ձվազատումը և խտացնում արգանդի պարանոցի լորձը՝ ստեղծելով պատնեշ, ինչը խոչընդոտում է ձվաբջջի սպերմատոզոիդով բեղմնավորվելուն։ Երեք շաբաթ շարունակաբար կրելու, այնուհետ մեկ շաբաթ դադարի դեպքում յուրաքանչյուր հեշտոցային օղ ապահովում է մեկ ամսվա բեղմնականխում։
Ներկայում հասանելի են հեշտոցային օղի մի քանի տեսակներ, այդ թվում՝ Նուվարինգը, որը հորմոնների ցածր չափաբաժին պարունակող բեղմնականխիչ հեշտոցային օղ է, (պատրաստվում է պոլիվինիլացետատից)։ Այն արտազատում է էտոնոգէստրել (պրոգեստին) և էթինիլէստրադիոլ (էստրոգեն)։ Միջոցը գրանցված է նաև Հայաստանում։


== Օգտագործման եղանակներ ==
Հեշտոցային օղի տեղադրումն ու հեռացումը դժվար չէ։ Հեշտոցի պատերը պահում են օղը իր տեղում։ Թեպետ հեշտոցում օղի ճիշտ տեղադրությունն էական չէ միջոցի ազդեցության արդյունավետության տեսանկյունից, այն հիմնականում տեղադրվում է արգանդի պարանոցին կից։ Սեռական ակտի ընթացքում, որպես կանոն, օղը մնում է հեշտոցում և հիմնականում չի խանգարում ու չի պատճառում որևէ անհարմարություն զույգերին։ Շատ դեպքերում զուգընկերները չեն զգում օղի առկայությունը։ Օղը կարելի է հեռացնել սեռական հարաբերություն սկսելուց առաջ, սակայն, Նուվարինգ բեղմնականխիչ միջոցից օգտվելու դեմքում, այն կարելի է հեռացնել միայն 1-3 ժամով ՝ բեղմնականխման ազդեցությունը պահպանելու նպատակով։ Նուվարինգը տեղադրվում է հեշտոցում 3 շաբաթ, որից հետո այն դուրս է բերվում մեկ շաբաթով դաշտան տեղի ունենալու համար։


== Ծանոթագրություններ ==


== Արտաքին հղումներ ==
Estring
Femring
Nuvaring
Լեբյաժե (քաղաքատիպ ավան, Լոմոնոսովսկի շրջան)

Անվան այլ կիրառումների համար տե՛ս՝ ԼեբյաժեԼեբյաժե (ռուս.՝ Лебяжье), քաղաքատիպ ավան Ռուսաստանի, Լենինգրադի մարզի Լոմոնոսովսկի շրջանի կազմում։
Բնակչությունը 2010 թվականին գրանցված տվյալներով կազմում էր 4729 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիեննայի տեխնիկական թանգարան

Վիեննայի տեխնիկական թանգարան (գերմ.՝ Vienna Technical Museum), Վիեննայի Պենցինգ շրջանի Mariahilferstraße 212 հասցեում գտնվող թանգարան։ Ստեղծվել է 1908 թվականին։ Համարվում է Եվրոպայի ամենամեծ տեխնիկական թանգարաններից մեկը։


== Պատմություն ==
Տեխնիկական թանգարան ստեղծելու մասին որոշումը ընդունվել է 1908 թվականին, շենքի կառուցման աշխատանքները սկսվել են 1909 թվականին, թանգարանը բացվել է 1918 թվականին։

Մշտական հավաքածուում ընդգրկված են հետևյալ բաժինները՝ 

Բնություն և գիտելիք՝ աստղագիտություն, ֆիզիկա
Ծանր արդյունաբերություն՝ հանքարդյունաբերություն, երկաթ, պողպատ
Էներգիա, զանգվածային արտադրություն՝ շքեղ ապրանքներ
Առօրյա կյանք
Հաղորդակցման, տեղեկատվական մեդիա
Երաժշտական գործիքներ
Տրանսպորտ


== Տես նաև ==
Ավստրիական փոստա-հեռագրային թանգարան


== Պատկերասրահ ==

		
		
		


== Ծանոթագրություններ ==


== Գրականություն ==
Barbara Pilz: Der Hofsalonwagen der Kaiserin Elisabeth. Verlag Technisches Museum Wien, Wien 2002, ISBN 3-902183-05-5.
Gerhard Schaukal: Straßenfahrzeuge aus der Sammlung des Technischen Museums Wien. Verlag Technisches Museum Wien, Wien 2001, ISBN 3-902183-02-0.
Felix Czeike (Hrsg.)։ Historisches Lexikon Wien. Band 4, Kremayr & Scheriau, Wien 1995, ISBN 3-218-00546-9, S. 331.


== Արտաքին հղումներ ==

Թանգարանի կայքը
Սերգեևկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ռուս.՝ Сергеевка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաշկովո (գյուղ, Տրոստյանեցի շրջան)

Անվան այլ կիրառումների համար տե՛ս՝ Մաշկովո (այլ կիրառումներ)Մաշկովո (ուկրաիներեն՝ Машкове), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Մաշկովո գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8298) Լուբնա

(8298) Լուբնա (անգլ.՝ Loubna), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 22-ին Անրի Դեբեոնի և Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,187879 ա. մ., առավելագույնը մոտենում է 1,9387 ա. մ. հեռավորության վրա և հեռանում 2,437 ա. մ.։ Արեգակի շուրջ մեկ ամբողջական պտույտ է կատարում 1182,04 երկրային օրվա ընթացքում, իր ուղեծրով շարժվելով միջինում 0,304557 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8298) Լուբնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գաբդուլլա Տուկայի հուշարձան (Աստրախան)

Անվան այլ կիրառումների համար տե՛ս՝ Գաբդուլլա Տուկայի հուշարձան (այլ կիրառումներ)Գաբդուլլա Տուկայի հուշարձան (ռուս.՝ Памятник Габдулле Тукаю), հուշարձան Ռուսաստանի Աստրախան քաղաքում, որը նվիրված է թաթար բանաստեղծ, հրապարակագիր Գաբդուլլա Տուկային (1886-1913)։ Տեղադրվել է 2013 թվականին՝ Գաբդուլլա Տուկայի անվան պուրակում, Ալեքսանդրովի և Ծովակալ Նախիմովի փողոցների խաչմերուկում (Խորհրդային շրջան)։


== Պատմություն ==
Թաթարստանի ժողովրդական մեծ բանաստեղծ, գրական քննադատ, հրապարակագիր, հասարակական գործիչ և թարգմանիչ Գաբդուլլա Տուկայի հուշարձանը Աստրախանում բացվել է 2013 թվականի մայիսի 27-ին։ Հուշարձանի բացման արարողությանը ներկա են եղել Աստրախանի մարզի նահանգապետ Ալեքսանդր Ժիլկինը և Թաթարստանի Հանրապետության պատվիրակությունը Թաթարստանի Հանրապետության Պետական խորհրդի նախագահ Ֆարիդ Մուխամետշինի գլխավորությամբ։ Ա. Ա. Ժիլկինը և Ֆ. Խ. Մուխամետշինը միասին կտրել են կարմիր ժապավենը՝ բացելով հուշարձանը։
1911 թվականին Աստրախանում ապրած թաթար բանաստեղծի հուշարձանը ստեղծվել է «Դուսլիկ» հասարակական կազմակերպության խնդրանքով։ Այն քաղաքին է նվիրել Թաթարստանի Հանրապետության կառավարությունը։ Հուշարձանը տեղադրված է բնակելի թաղամասում, թաթարների երկարատև բնակության վայրում՝ նախկին թաթարական սլոբոդայում։ Հուշարձանի նախագիծը մշակել է թաթար գեղանկարիչ, քանդակագործ, գրաֆիկ, լուսանկարիչ Բակի Ուրմանչեն, իսկ նրա աշակերտ Վլադիսլավ Ավդեևը կերտել է բրոնզե քանդակը։ Հուշարձանը ձուլվել է Կազանում։ Հուշարձանի բացման արարողությունից հետո նրա մոտ կարդացվել են Գաբդուլլա Տուկայի բանաստեղծությունները, ինչպես նաև տեղի է ունեցել Կազանից ժամանած դերասանների և տեղի թաթարական համայնքի ինքնագործունեության խմբերի համերգը։


== Ծանոթագրություններ ==


== Գրականություն ==
Газета «Волга» № 74, «Его творчество сближает народы», 29.05.2013
Մեգան Շարպանտիե

Մեգան Շարպանտիե (անգլ.՝ Megan Charpentier, մայիսի 26, 2001(2001-05-26), Նյու Վեսթմինստթեր, Մետրո Վանկուվեր, Բրիտանական Կոլումբիա, Կանադա), կանադացի դերասանուհի, չորս անգամ առաջադրվել է «Երիտասարդ դերասան» կինոմրցանակին։


== Կենսագրություն ==
Մեգան Շարպանտիեն իր դերասանական կարիերան սկսել է 3 տարեկան հասակից՝ խաղալով «Hasbro» խաղալիքների ընկերության գովազդային հոլովակում։ 2007 թվականին նա հայտնվեց «Պինդ կաղին Ջեյնը» հեռուստասերիալում՝ խաղալով էպիզոդային դեր։ Դրանից հետո, մի քանի տարի շարունակ, երիտասարդ դերասանուհին նկարահանվել է մի քանի ֆիլմերի և հեռուստասերիալների էպիզոդիկ և երկրորդական դերերում՝ խաղալով երեխաների դերեր։ Երկու անգամ նկարահանվել է Ամանդա Սեյֆրիդի հետ «Ջենիֆերի մարմինը» (2009) և «Կարմիր գլխարկը» (2011) ֆիլմերում։
Մեգան Շարպանտիեի համար բեկումնային դարձավ 2012 թվականը. նա նկարահանվեց «Չարի կացարան։ Հատուցում» և «Մամա» ֆիլմերում։ Առաջինում նա խաղացել է «Կարմիր թագուհու» դերը, իսկ երկրորդում ՝ վայրի աղջիկ Վիկտորիայի դերը։ «Մամա» ֆիլմում խաղացած դերի համար Շերպանտիեին առաջադրում են «Երիտասարդ դերասան» կինոմրցանակի՝ «Լիամետրաժ ֆիլմում ավագույն դերասանուհի» անվանակարգում։
2014 թվականին Մեգանը խաղացել է գլխավոր դերերից մեկը Grumpy Cat-ի մասին՝ «Զայրացած կատվի վատագույն Սուրբ ծնունդը» հեռուստաֆիլմում։ 2017 թվականին խաղացել է «Այն» աղմկահարույց սարսափ ֆիլմում։ Նույն թվականին խաղացել է նաև «Կողպեք և բանալի» հեռուստասերիալում։


== Ֆիլմագրություն ==


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Մեգան Շարպանտիե Internet Movie Database կայքում
Վլեզկի (գյուղ, Լեբեդինի շրջան)

Վլեզկի (ուկրաիներեն՝ Влізьки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Վլեզկի գյուղում բնակվում էր 85 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պաուլ ֆոն Հինդենբուրգ

Պաուլ Լյուդվիգ Հանս Անտոն Բենկենդորֆ Հինդենբուրգ (գերմ.՝ Paul Ludwig Hans Anton von Beneckendorff und von Hindenburg, հոկտեմբերի 2, 1847(1847-10-02)[…], Պոզնան, Պրուսիայի թագավորություն - օգոստոսի 2, 1934(1934-08-02)[…], Օգրոձենեց, Կիսելիցե, Իլավայի պովլյատ, Warmian-Masurian Voivodeship, Լեհաստան), գերմանական ռազմական և պետական գործիչ, գեներալ-ֆելդմարշալ (1914)։
1914-1918 թվականների առաջին համաշխարհային պատերազմի ժամանակ Արլ. Ռազմաճակատի հրամանատար (1914-1916), 1916 թվականի օգոստոսից՝ Գլխավոր շտաբի պետ, փաստորեն, գլխավոր հրամանատար։ 1918 թվականի նոյեմբերյան հեղափոխության ժամանակ աջ ս-դ. Պարագլուխների հետ դաշնակցած՝ դաժանորեն ճնշել է հեղափոխական բանվորների ելույթները։ 1925 թվականին ընտրվել է պրեզիդենտ։ 1933 թվականի հունվարի 30-ին Հինդենբուրգը իշխանությունը հանձնեց ֆաշիստներին՝ հանձնարարելով Հիտլերին կազմավորել կառավարություն։


== Ծանոթագրություններ ==
Չերնիկ (գյուղ, Սվալյավայի շրջան)

Անվան այլ կիրառումների համար տե՛ս՝ Չերնիկ (այլ կիրառումներ)Չերնիկ (ուկրաիներեն՝ Черник), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Չերնիկ գյուղում բնակվում էր 564 մարդ։ Բնակավայրը զբաղեցնում է 0,517 կմ² տարածք։ Բնակչության խտությունը կազմում էր 1090,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կնյազևկա (Կիմի վտակ)

Անվան այլ կիրառումների համար տե՛ս՝ Կնյազևկա (այլ կիրառումներ)Կնյազևկա (ռուս.՝ Князевка), գետ Ռուսաստանում, հոսում է Վերխնեկամսկի շրջանում, Կիրովի մարզում։ Գետաբերանը տեղակայված է Կիմ գետի ձախ ափին՝ 45 կմ հեռավորության վրա։ Գետի երկարությունը 14 կմ է։
Գետը հոսում դեպի հյուսիս-արևմուտք, անցնում անմարդաբնակ անտառների տարածքով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ ավազանի տարածք Կամի մինչև թափվելը՝ Բելայա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010100112111100001020
Հիդրոլոգիական ուսումնասիրությունների կոդը - 111100102
Ավազանի կոդը - 10.01.01.001
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալբենա Դենկովա

Ալբենա Դենկովա (բուլղար․՝ Албена Денкова, դեկտեմբերի 3, 1974(1974-12-03), Սոֆիա, Բուլղարիա), բուլղարացի գեղասահորդուհի, Մաքսիմ Ստավիսկիի հետ հանդես է եկել սառույցի վրա պարերով։ 2006 և 2007 թվականների աշխարհի երկակի չեմպիոն, Եվրոպայի առաջնության բազմակի դափնեկիր, երեք Օլիմպիադաների մասնակից (1998, 2002 և 2006 թվականներ), տասներեք անգամ դարձել է Բուլղարիայի չեմպիոն։


== Գործունեություն ==
Դենիկովան իր մարզական գործունեությունն սկսել է մարմնամարզությամբ զբաղվելով։ Գեղասահքով նա զբաղվել է ութ տարեկանից։ Ալբենայի առաջին պարընկերը եղել է Խրիստո Նիկոլովը։ Նրա հետ Ալբենան առաջին անգամ ելույթ է ունեցել 1988 թվականին միջազգային պատանեկան աշխարհի առաջնությունում։
1996 թվականին նրա զույգը դարձել է ռուս գեղասահորդ Մաքսիմ Ստավիսկին։
Զույգը վերապատրաստվել է Օդինցովոյում Ալեքսեյ Գորշկովի մոտ։ Մոսկվայի 2005 թվականի աշխարհի առաջնությունից հետո նրանք որոշում են փոխել իրենց մարզչին և մեկնում են Դելավեր (ԱՄՆ) Նատալյա Լինիչուկի և Գենադի Կարպոնոսովի մոտ մարզվելու։
2006 թվականի հոկտեմբերին Ալբենա Դենկովան հինգերորդ անգամ ընտրվել է Բուլղարիայի գեղասահքի ֆեդերացիայի նախագահ։
2007 թվականի աշխարհի առաջնությունում հաղթելուց հետո Ալբենա Դենկովան և Մաքսիմ Ստավիսկին որոշում են շարունակել հանդես գալ այդ մարզաձևում, բայց նրանք ստիպված են լինում ավարտել իրենց կարիերան ավտովթարի պատճառով, և դրան հաջորդեց դատական հետաքննություն։
2007 թվականին նա դերասան Իգոր Բուտմանի հետ մասնակցել է Ռուսաստանի «Առաջին ալիքի» «Սառցե դարաշրջան» հեռուստաշոուին, 2008 թվականին երկրորդ մրցաշրջանում հանդես է եկել հաղորդավար Տիմուր Ռոդրիգեսի հետ, իսկ 2009 թվականին՝ երաժիշտ Իգոր Բուտամանի հետ։ 2013 թվականին դերասան Պետր Կիսլովի հետ զբաղեցրել է 3-րդ տեղը։
Մաքսիմ Ստավիսկիի հետ համատեղ ստեղծել են գեղասահքի ծրագրեր։ Օրինակ՝ 2009—2010 մրցաշրջանում նրանք կազմել են ֆրանսիացի մենապարող Բրիան Ժուբերի ազատ բեմադրությունը։


== Անձնական կյանք ==
2011 թվականի հունվարի 30-ին իր խաղընկեր Մաքսիմ Ստավիսկիից ծնվել է որդին՝ Դանիելը։


== Մարզական հաջողություններ ==


=== 2001 թվականից հետո ===


=== Մինչև 2001 թվական ===
Մաքսիմ Ստավիսկիի հետ

Խրիստո Նիկոլովի հետ


== Մրցանակներ ==
«Ստարա Պլանինա» շքանշան I աստիճան (2007)


== Ծանոթագրություններ ==


== Արտաքին հղումներ ==
Ա. Դենկովան և Մ. Ստավիսկին Չմշկորդների միջազգային միության կայքում (անգլ.)
Դենկովա/Ստավիսկի զույգի պաշխտոնական կայքէջ (անգլ.)
Սեն Ժուստ (Կանտալի գավառ)

Սեն Ժուստ (ֆր.՝ Saint-Just), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 203 մարդ, բնակչության խտությունը` 11.90 մարդ/կմ²։ Բնակավայրը զբաղեցնում է 17.06 կմ² տարածք։
2016 թվականի հունվարից Լուբարես, Ֆավրոլ և Սեն Մարկ համայնքների հետ միասին հանդիսանում է Վալ դ'Արկոմի համայնքի մաս։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 100 կմ հարավ, Օրիյակ քաղաքից` 65 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 129 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 37։ Ակտիվության ցուցանիշը կազմում է 71,3 %։ 92 աշխատունակ մարդկանցից աշխատել է 85 անձ (50 տղամարդ և 35 կին)։ Գործազուրկ են եղել 7 անձ (4 տղամարդ և 3 կին)։ 37 անաշխատունակներից 6-ը եղել են աշակերտներ կամ ուսանողներ, 24-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սենտ Ալբան ան Մոնտան

Սենտ Ալբան ան Մոնտան (ֆր.՝ Saint-Alban-en-Montagne), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 73 մարդ, բնակչության խտությունը` 5.24 մարդ/կմ²։ Բնակավայրը զբաղեցնում է 13.94 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 140 կմ հարավ-արևմուտք, Պրիվա քաղաքից` 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 49 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 18։ Ակտիվության ցուցանիշը կազմում է 63,3 %։ 31 աշխատունակ մարդկանցից աշխատել է 30 անձ (18 տղամարդ և 12 կին)։ Գործազուրկ են եղել 1 անձ (0 տղամարդ և 1 կին)։ 18 անաշխատունակներից 2-ը եղել են աշակերտներ կամ ուսանողներ, 11-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վարխանա

Վարխանա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ջերմափոխակերպիչ

Ջերմափոխակերպիչ, փոփոխական հոսանքը հաստատունի փոխակերպող սարք՝ հիմնված ջերմաէլեկտրական երևույթների վրա։


== Կիրառում ==
Կիրառվում է գլխավորապես ջեմաէլեկտրական չափիչ սարքերում։ Բաղկացած է փոփոխական հոսանքի էլեկտրական տաքացուցիչից և ջերմատարրից (ջերմազույգից)։


== Տեսակներ ==
Զերմափոխակերպիչները լինում են՝ 

կոնտակտային (ջերմատարրի աշխատանքային զոդվածքը միացված է տաքացուցիչին անմիջականորեն),
անկոնտակտ (ջերմատարրի աշխատանքային զոդվածքը տաքացուցիչից անջատված է)
խաչաձև։Ջերմության կորուստները փոքրացնելու և զգայունությունը մեծացնելու համար ջերմափոխակերպիչները կառուցում են բազմատարր և տեղադրում վակուումում։
Գավրիլովկա (Կաշարսկի շրջան)

Անվան այլ կիրառումների համար տե՛ս՝ Գավրիլովկա (այլ կիրառումներ)Գավրիլովկա (ռուս.՝ Гавриловка), գյուղ Ռուսաստանի Ռոստովի մարզի Կաշարսկի շրջանում։ Մտնում է Կիևսկի գյուղական համայնքի կազմի մեջ։
Շենաքո

Շենակո  (վրաց.՝ შენაქო), գյուղ Վրաստանում:Գտնվում է Կախեթի մարզի Ախմետայի շրջանում։


== Դիրք ==
Գյուղի բարձրությունը ծովի մակարդակից 2080 մետր է։ Շրջկենտրոն Ախմետայից հեռու է 100 կմ-ով։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4 մարդ։


== Ծանոթագրություններ ==
Սելթյարնարնես

Սելթյարնարնեսը (իսլ.՝ Seltjarnarnes) քաղաք է Իսլանդիայի հարավարևմտյան ափին։ Բնակչությունը՝ ▲4664 մարդ (հունվարի 1, 2019)։


== Աշխարհագրություն ==

Սելթյարնարնես քաղաքը գտնվում է Իսլանդիայի հարավարևմտյան հատվածում, համանուն թերակղզու վրա, մայրաքաղաք Ռեյկյավիկից արևմուտք։ Վարչականորեն համարվում է Սելթյարնարնես համայնքի կենտրոնը, որը գտնվում է Հյովյուդբորգարսվայդիդ շրջանում։ Քաղաքի մակերեսը կազմում է 2 կմ²։ Բնակչության թիվը՝ 4 428 մարդ (2007 թվականի դեկտեմբերի 1-ի դրությամբ)։ Բնակչության խտությունը՝ 2 214 մարդ/կմ²։ Բնակչության դեպի մայրաքաղաք հոսքի պատճառով Սելթյարնարնես քաղաքում դիտվում է բնակչության թվի նվազման միտում։


== Պատմություն ==
Սելթյարնարնեսը քաղաքի կարգավիճակը ստացել է 1974 թվականին։ Քաղաքում գտնվում են Նեսթոֆի բժշկական թանգարանը (1761 – 1763 թվականներին կառուցված շենքում) և դեղագործական թանգարանը (մոտ 1900 թվականին կառուցած դեղատանը)։ Քաղաքի էներգամատակարարումը կատարվում է ջերմային աղբյուրների հաշվին։


== Ծանոթագրություններ ==


== Արտաքին հղումներ ==
Պաշտոնական կայք
Խաչանց

Խաչանց, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սաառդե (այլ կիրառումներ)

Սաառդե անունը կամ տերմինը կարող է վերաբերել հետևյալ հոդվածներին․

Սաառդե - գյուղ Էստոնիայի Սաառդե շրջանի կազմում։
Սաառդե - գյուղ Էստոնիայի Վասցելիինա շրջանի կազմում։
Կոլենկովցի

Կոլենկովցի (ուկրաիներեն՝ Колінківці), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Կոլենկովցի գյուղում բնակվում էր 5 245 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բալցոլա

Բալցոլա  (իտալերեն՝ Balzola), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1447 մարդ (2008)։ Բնակչության խտությունը՝ 87 մարդ/կմ²։ Տարածքը կազմում է 17 կմ²։ Փոստային ինդեքս՝ 15031։ Հեռախոսային կոդ՝ 0142։
Սենթ Ռոխը համարվում է բնակավայրի հովանավորը։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Եկատերինա Զախարիևա

Եկատերինա Սպասովա Գաչևա-Զախարիևա (բուլղար․՝ Екатерина Спасова Гечева-Захариева, օգոստոսի 8, 1975(1975-08-08), Պազարջիկ, Բուլղարիայի Ժողովրդական Հանրապետություն), բուլղարացի քաղաքական գործիչ և իրավաբան, Բուլղարիայի արտաքին գործերի ներկայիս նախարարը (2017 թվականի մայիսի 4-ից)։ Նախկինում Մարին Ռայկովի, Բոյկո Բորիսովի և Գեորգի Բլիզնաշկու կառավարությունների օրոք զբաղեցրել է տարբեր պաշտոններ, այդ թվում՝ Բուլղարիայի տարածքային կառավարման և զարգացման նախարարի, Բուլղարիայի տարածքային զարգացման նախարարի և Բուլղարիայի երկարատև ներդրումների նախագծման նախարարի։ 2015 թվականի դեկտեմբերի 18-ից մինչև 2017 թվականի հունվարի 27-ը եղել է Բուլղարիայի արդարադատության նախարարը։


== Կենսագրություն ==
Ավարտել է Պազարջիկի Բերտոլդ Բրեխտի անվան լեզվաբանական գիմնազիան՝ գերմաներեի խորացված ուսուցմամբ և Պլովդիվի Պայսի Հիլենդարցու անվան համալսարանը (իրավունքի մագիստրոս)։ 2001-2003 թվականներին աշխատել է դատապաշտպան, 2003 թվականին՝ իրավախորհրդատու, 2007 թվականին եղել է Բուլղարիայի շրջապատող միջավայրի և ջրային ռեսուրսների նախարաության իրավական-նորմատիվ և վարչական սպասարկման տնօրեն։ 2009 թվականի օգոստոսից եղել է Բուլղարիայի տարածքային կառավարման և զարգացման նախարարի՝ օրենսդրական, տարածքների և նախագծերի կազմակերպման, պետական սեփականության, բնակարանային քաղաքականության, կոնցեսիայի, տարածքային զարգացման, առևտրային կազմակերպությունների և պետական ձեռնարկությունների հարցերով տեղակալ։
Մասնագիտացումներն են՝ «Օրենսդրության և քաղաքականության ազդեցության գնահատականի հնարավորության զարգացում» («Հասարակական լավ կարգավորման համար. պետական կառավարման ազդեցության գնահատման գործընթացի սահմանում» նախագիծ, Jacobs and Associates Europe Limited կոնսորցիում (խոշոր բանկերի միավորություն)), եվրոպական իրավունք, «Մարդու և շրջապատող միջավայրի իրավունք» (Վենետիկյան հանձնաժողով, Տրիեստ, Իտալիա), «Օրենսդրության և քաղաքականության ազդեցության ռազմավարական նախագծում և գնահատման համաձայնեցում, հասարակության մասնակցությունը վարչական որոշումների ընդունման մեջ» (Հասարակական վարչության ինստիտուտ, Դուբլին, Իռլանդիա, Վարչության ազգային դպրոց, Փարիզ, Ֆրանսիա)։
2012 թվականի հունվարի 23-ին Բուլղարիայի նախագահի հրամանով նշանակվել է գլխավոր քարտուղար։ 2017 թվականի մայիսի 4-ին ГЕРБ և Միացյալ հայրենասերներ կուսակցությունների կոալիցիոն կառավարության օրոք նշանակվել է Բուլղարիայի արտաքին գործերի նախարար։


=== Անձնական կյանք ===
2006 թվականին ամուսնացել է ճարտարապետ Անգել Զախարիևի հետ։ Տիրապետում է անգլերենի և գերմաներենի։


== Ծանոթագրություններ ==
Սինտիա Մոսլի

Սինտիա Բլանշ Մոսլի (անգլ.՝ Cynthia Blanche Mosley, ի ծնե Կյորզոն, անգլ.՝ Curzon, օգոստոսի 23, 1898(1898-08-23), Դերբի, Դերբիշիր, Անգլիա, Մեծ Բրիտանիայի և Իռլանդիայի միացյալ թագավորություն - մայիսի 16, 1933(1933-05-16), Լոնդոն, Միացյալ Թագավորություն), բրիտանացի քաղաքական գործիչ, Բրիտանական ֆաշիստական միության հիմնադիր Օսվալդ Մոսլիի առաջին կինը։


== Կենսագրություն ==


=== Վաղ տարիներ ===
Սինտիա Բլանշ Կյորզոնը ծնվել է 1898 թվականի օգոստոսի 23-ին Դերբիշիր կոմսության Կեդլսթոն հոլ տեղանքում գտնվող Կյորզոնների առանձնատանը։ Եղել է հրապարակախոս և պետական գործիչ, մարկիզ Ջորջ Կյորզոնի (1859–1925) և նրա կնոջ՝ Ալեքսանդրա Կյորզոնի (1870–1906, ի ծնե Լեյտեր) երկրորդ դուստրը։ Նա ունեցել է երկու քույրեր՝ Իռեն Կյորզենը (1896–1966) և Ալեքսանդրա Կյորզենը (1904–1995)։


=== Ամուսնություն ===
Առաջին անգամ Կյորզոնի և քաղաքական գործիչ, բարոն Օսվալդ Մոսլիի հարաբերությունների մասին խոսակցությունները շրջանառվել են 1920 թվականի սկզբին։ Նրանց ամուսնությանը ի սկզբանե դեմ է եղել Ջորջ Կյորզոնը, որը կարծում էր, որ Մոսլին Սինտիայի հետ ամուսնացել է հեռահար նպատակներից ելնելով։ Այդուհանդերձ, 1920 թվականի մայիսի 11-ին Սինտիա Կյորզոնը ամուսնացել է Մոսլիի հետ։ Նրանց հարսանիքին մասնակցել են այնպիսի հյուրեր, ինչպիսիք են Գեորգ V-ը, Բելգիայի թագավոր Լեոպոլդ III-ը և Աստրիդ Շվեդացին։
Ամուսնության արդյունքում ծնվել են երեք երեխաներ՝ Վիվիեն Էլիզաբեթը (1921 թվականի փետրվարի 25- 2002 թվականի օգոստոսի 26), Նիկոլաս Մոսլին (ծնված 1923 թվականի հունիսի 25-ին) և Մայքլ Մոսլին (ծնված 1932 թվականի ապրիլի 25-ին)։ Նիկոլասը հետագայում դարձել է գրող։ Նա հրապարակել է մի քանի վեպեր, ինչպես նաև կենսագրական գիրք՝ իր ծնողների վերաբերյալ։
Ի տարբերություն պետական գործիչների կանանց մեծամասնությունից, լեդի Մոսլին անձամբ զբաղվել է քաղաքականությամբ։ 1924 թվականին նա անդամակցել է Մեծ Բրիտանիայի լեյբորիստական կուսակցությանը։ 1929 թվականին ընտրվել է Համայնքների պալատի անդամ։ 1931 թվականին Մոսլին հիմնադրել է Նոր կուսակցությունը, որին միացել է կինը՝ կորցնելով իր մանդատը խորհրդարանում։ 1931 թվականին Մեծ Բրիտանիայում կայացած խորհրդարանական ընտրությունների ժամանակ, Նոր կուսակցությունը չի հավաքել բավարար թվաքանակով ձայներ և չի ստացել որևէ մանդատ։ 1932 թվականին Մոսլին հիմնել է Բրիտանական ֆաշիստական միությունը։
Սինտի Մոսլին մահացել է 1933 թվականի մայիսի 16-ին Լոնդոնում, որովայնամզի բորբոքումից։ Այդ ժամանակ արդեն նրա ամուսինը սեռական կապի մեջ էր գտնվում Դիանա Միթֆորդի հետ։ Սինտիայի մահվանից հետո երեք տարի նա հրաժարվել է ամուսնանալ Միթֆորդի հետ, սակայն 1936 թվականին նրանք ամուսնացել են։


== Զանգվածային մշակույթում ==
«Մոսլի» հեռուստասերիալում Սինտիա Կյորզոնի դերը մարմնավորել է Ջեմմա Ռեդգրեյվը։


== Ծանոթագրություններ ==


== Գրականություն ==
Courcy A. The Viceroy’s Daughters: The Lives of the Curzon Sisters. — N. Y.: Harper Perennial, 2003. — 464 p. — ISBN 006093557X
Mosley N. Rules of the Game: Sir Oswald and Lady Cynthia Mosley, 1896–1933. — N. Y.: Wm Collins & Sons & Co, 1982. — 288 p. — ISBN 0436288494
Մալիե Չերկասի

Մալիե Չերկասի (ռուս.՝ Малые Черкасы), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուդուկ

Գուդուկ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գրիգոր Կարապետյան

Անվան այլ կիրառումների համար տե՛ս՝ Գրիգոր Կարապետյան (այլ կիրառումներ)Կարապետյան Գրիգոր Հովսեփի (1917, մարտի 10, Թիֆլիս - 1988, հունվարի 12, Կրասնոդար), Փառքի երեք աստիճանի շքանշանների ասպետ (31.10.1944, 31.1.1945, 24.3.1945), ավագ սերժանտ։ Երկրորդ համաշխարհային պատերազմի ժամանակ եղել է գնդացրային ջոկի, ապա ականանետային հաշվարկի հրամանատար։ Փառքի շքանշաններին արժանացել է Խարկովի մարզի Տարանովկա բնակավայրի ազատագրման, Գերմանիայում մղված մարտերի, Շվերին քաղաքում թշնամու ամրությունները ոչնչացնելու ժամանակ ցուցաբերած սխրագործությունների համար։
Բարձրագույն ուսումնական հաստատություն

Բարձրագույն ուսումնական հաստատություն (բուհ), ուսումնական հաստատության տարատեսակ է, որտեղ տրվում է բարձրագույն մասնագիտական կրթություն։ Բուհերում ուսուցում են ստանում լրիվ միջնակարգ կրթությունն ավարտած ուսանողները։ Բուհերը լինում են մասնավոր և պետական, որոնք իրենց հերթին տարբերվում են առաջարկած մասնագիտություններով։


== Բուհերի տեսակներ ==
Համալսարան
Ինստիտուտ
Ակադեմիա
Քոլեջ


=== Ռազմական Բուհեր ===
Բերդաձոր (գետակ, Հերհերի վտակ)

Անվան այլ կիրառումների համար տե՛ս՝ Բերդաձոր (այլ կիրառումներ)Բերդաձոր, գետակ Հայաստանի Վայոց ձորի մարզում, Հերհեր գետի ձախ օժանդակը։ Սկիզբ է առնում Կանաչկող լեռան հարավային լանջից և Հերհեր գյուղից 1 կմ հարավ–արևելք միանում մայր գետին։ Երկարությունը 7,5 կմ է։


== Ծանոթագրություններ ==
Բերեստովեց (գյուղ, Կորոստենի շրջան)

Անվան այլ կիրառումների համար տե՛ս՝ ԲերեստովեցԲերեստովեց (ուկրաիներեն՝ Берестовець), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1629 թվականին։
2001 թվականի տվյալներով Բերեստովեց գյուղում բնակվում էր 288 մարդ։ Բնակավայրը զբաղեցնում է ~4 կմ² տարածք։ Բնակչության խտությունը կազմում էր 10,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրոստեյովի շրջան

Պրոստեյովի շրջան (չեխ․՝ Okres Prostějov), շրջան Չեխիայի Օլոմոուց երկրամասում։ Վարչական կենտրոնն է Պրոստեյով քաղաքը։ Տարածքը 777,32 կմ² է։ Բնակչությունը 2020 թ. տվյալներով կազմում է 108 646 մարդ։ Շրջանի կազմի մեջ է մտնում 97 համայնք։


== Ծանոթագրություններ ==
Տոկանտինս (նահանգ)

Տոկանտինս (պորտ.՝ Tocantins), նահանգ Բրազիլիայի կենտրոնական մասում։ Հյուսիսում այն սահմանակից է Պարա և Մարանյան նահանգներին, արևելքում՝ Պիաուին և Բահիային, արևմուտքում՝ Մատու Գրոսուին, հարավում՝ Գոյասին։ Վարչական կենտրոնը Պալմաս քաղաքն է։


== Ստուգաբանություն ==
Տոկանտինս նահանգի անվանումը ծագում է նույնանուն գետի անվանումից, ինչը տուպի լեզվից թարգմանվում է որպես «սղոցակտցի կտուց»։


== Աշխարհագրություն ==
Նահանգի տարածքի մեծ մասը զբաղեցնում է Սերադոյի հսկայական էկոշրջանը, քանի որ Տոկանտինսը գտնվում է Ամազոնի արևադարձային անտառների և Բրազիլիայի խոտածածկ հարթավայրերի միջև ընկած հատվածում։ Հյուսիսից հարավ նահանգը հատում է Տոկանտինս գետը։


== Պատմություն ==
Տոկանտինսը Ռորայմայի և Ամապայի հետ Բրազիլիայի ամենաերիտասարդ նահանգներից մեկն է։ 1988 թվականին այն առանձնացվել է Գոյաս նահանգի հյուսիսային մասից։


== Բնակչություն ==
Աշխարհագրության և վիճակագրության ազգային ինստիտուտի (ԱՎԱԻ, IBGE) կողմից 2010 թվականի մարդահամարի ընթացքում հավաքված տեղեկատվության համաձայն՝ պետության բնակչությունը կազմում է.

Նահանգում բնակչության մեծ մասը խառնածին ծագում ունի՝ 71%-ը մետիսներ և մուլատներ, 24%-ը՝ սպիտակամորթ, 3%-ը՝ սևամորթ։ Նահանգում խոսվող հիմնական և գրեթե միակ լեզուն պորտուգալերենն է։


== Վարչական կառուցվածք ==
Վարչականորեն նահանգը բաժանված է 2 միջշրջանի և 8 միկրոշրջանի։ Նահանգում կա 139 մունիցիպալիտետ։


== Տնտեսություն ==
Նահանգի ​​տնտեսությունը հիմնված է գյուղատնտեսության (բուսաբուծություն և անասնաբուծություն) վրա։ Տոկանտնիսի հողերում են գտնվում Բրազիլիայի խոշորագույն տնտեսություններից մի քանիսը։ Նահանգում մշակում են սոյա, հացահատիկ և այլ մշակաբույսեր։


== Ծանոթագրություններ ==


== Արտաքին հղումներ ==
Տոկանտինսի պաշտոնական կայք